Covid: देशभर में मिले 11 हजार 271 नए मरीज, एक्टिव मामले- 1.36 लाख
ताजा आंकड़ों के अनुसार, इस वक्त देश में अबतक कोरोना के 3 करोड़ 44 हजार 37 हजार 307 मामले सामने आ चुके हैं है। इन मामलों में से 1 लाख 35 हजार 918 मरीजों का इस वक्त इलाज चल रहा है।
नई दिल्ली. पिछले 24 घंटों में देशभर से कोरोना संक्रमण के 11 हजार 271 नए मरीज औऱ 285 मौजूदा मरीजों की मौत के मामले सामने आए हैं। इन मामलों में से अकेले केरल राज्य में 6468 नए मरीज मिले जबकि 23 मरीजों की मौत हुआ है। स्वास्थ्य विभाग द्वारा दी गई जानकारी के अनुसार, पिछले 24 घंटों में 11 हजार 376 कोरोना मरीज इस बीमारी से उबरने में सफल रहे हैं। स्वास्थ्य विभाग द्वारा जारी किए गए आकंड़ों के अनुसार, कोरोना के एक्टिव मामले पिछले 17 महीनों में सबसे कम हैं। ताजा आंकड़ों के अनुसार, इस वक्त देश में अबतक कोरोना के 3 करोड़ 44 हजार 37 हजार 307 मामले सामने आ चुके हैं है। इन मामलों में से 1 लाख 35 हजार 918 मरीजों का इस वक्त इलाज चल रहा है जबकि अबतक 3 करोड़ 38 लाख 37 हजार 859 मरीज इस बीमारी से उबरने में सफल रहे हैं। देश में पिछले साल से अबतक कोरोना संक्रमण के कारण कुल 4 लाख 63 हजार 530 लोगों की मौत हो चुकी है। इस वक्त देश में कोविड का रिकवरी रेट- 98.26% है।कोरोना वायरस संक्रमण के नये मामलों में दैनिक वृद्धि लगातार 37 दिनों से 20,000 से नीचे है और यह 140 दिनों से 50,000 से कम बनी हुई है। स्वास्थ्य मंत्रालय ने बताया कि उपचाराधीन मरीजों की संख्या 1,35,918 है जो कुल संक्रमितों की संख्या का 0.39 प्रतिशत है और यह मार्च 2020 के बाद से सबसे कम है। कोविड-19 से स्वस्थ होने की राष्ट्रीय दर 98.26 प्रतिशत दर्ज की गई है जो मार्च 2020 के बाद से सबसे ज्यादा है।पिछले 24 घंटों में कोविड-19 के उपचाराधीन मरीजों की संख्या में 390 की कमी दर्ज की गई। दैनिक संक्रमण दर 0.90 प्रतिशत है। यह पिछले 41 दिनों से दो प्रतिशत से नीचे है। साप्ताहिक संक्रमण दर भी 1.01 प्रतिशत दर्ज की गई जो पिछले 51 दिनों से दो प्रतिशत से कम है। बीमारी से स्वस्थ होने वालों की संख्या बढ़कर 3,38,37,859 हो गई है जबकि मृत्यु दर 1.35 प्रतिशत है। देश में राष्ट्रव्यापी कोविड-19 टीकाकरण अभियान के तहत कोविड-19 रोधी टीकों की कुल 112.01 करोड़ खुराक दी जा चुकी है।पिछले 24 घंटो में जिन 285 मरीजों की कोविड-19 से मौत हुई है उनमें 174 केरल से और 49 महाराष्ट्र से हैं। केरल में पिछले कुछ दिनों में मृतक संख्या में सुधार हो रहा है, हालांकि राज्य में यह अब भी अधिक बना हुआ है। मंत्रालय के आंकड़ों के अनुसार, देश में संक्रमण से अब तक कुल 4,63,530 लोगों की मौत हुई है, जिनमें महाराष्ट्र के 1,40,565, कर्नाटक के 38,143, तमिलनाडु के 36,273, केरल के 35,685, दिल्ली के 25,093, उत्तर प्रदेश के 22,909 और पश्चिम बंगाल के 19,307 लोग शामिल हैं।